Í heimildaskráningu bóka þarf að koma fram nafn höfundar ( aðeins upphafsstafir fornafna erlendra höfunda ) , titill og undirtitill ( ef hans er getið ) , útgáfa ( 2. útgáfa eða seinni útgáfur ) , ártal og útgefandi . Titill bókar á að vera skáletraður . Bók ( enginn höfundur ) . Aldrei eru skráðar upplýsingar um fyrstu útgáfu bókar , aðeins seinni útgáfur t.d. 3. útgáfa . Nöfn allra höfunda ( þriggja , fjögurra eða fimm höfunda ) , íslenskra jafnt sem erlendra , eru talin upp í fyrsta skipti sem vísað er í heimildina . Í seinni tilvísunum skal einungis telja upp fyrsta höfundinn ásamt o.fl. þegar skrifað er á íslensku , en et al . ( sem merkir og fleiri ) þegar skrifað er á ensku . Ef tvær eða fleiri heimildir eru eftir sama fyrsta höfund ( eða fyrstu höfunda ) , en ekki alla höfunda , skal í seinni tilvísunum skrá eins marga höfunda og þarf , þannig að hægt sé að greina á milli heimilda . Annars gilda sömu reglur og um aðrar heimildaskráningu bóka . Fyrsta tilvísun : ( Kirton , Talotta og Zwolski , 2001 ) Seinni tilvísanir : ( Kirton o.fl. , 2001 ) Bækur með 6 eða fleiri höfunda Ef sex eða sjö höfundar standa að riti þá þarf að telja alla upp í heimildaskrá , eins og í dæminu hér að ofan , en ef átta eða fleiri höfundar eiga aðild að ritinu þá skal telja upp sex fyrstu höfundana í heimildaskrá síðan eru settir þrír punktar og þá síðasti höfundur . Annars gilda sömu reglur og um aðrar heimildaskráningu bóka . Þegar um er að ræða sex eða fleiri höfunda þá þarf einungis að vísa til fyrsta höfundar í tilvísun inni í textanum ásamt o.fl. , hvort sem um er að ræða fyrstu tilvísun eða seinni tilvísanir . Heimildaskráning : Jón Guðmundsson , Sigurbjörn Hannesson , Margrét Steinsdóttir , Jónína Oddsdóttir , Sigríður Jónsdóttir , Pétur Þórðarson , ... Árni Arnarson . ( 1999 ) . Sögur og sagnir úr sýslunni okkar . Bjólfseyri : Steinsútgáfan . Tilvísun : ( Jón Guðmundsson o.fl. , 1999 ) Rafbækur Tilvísanir og heimildaskráning rafbóka sem eingöngu hafa birst sem rafrænt er mjög áþekk prentuðum bókum . Tilvísun : ( Nettina , 2001 ) Ef um er að ræða rafræna útgáfu á bók sem áður hefur birst á prenti þarf að tilgreina um hvers konar rafrænt form er að ræða ( ePUB , eReader , mobi ( fyrir Kindle ) , Adobe Digital Editions og PDF eru algengustu formin ) . Látið annað hvort doi-númer fylgja eða URL netbóksölunnar þar sem bókin fæst . Heimildaskrá : Schiraldi , G.R. ( 2001 ) . The post-traumatic stress disorder sourcebook : A guide to healing , recovery , and growth [ Adobe Digital Editions útg. ] . doi : 10.1036 / 0071393722 Björn S. Stefánsson . ( 2011 ) . Lýðræði með raðvali og sjóðvali [ ePub útg. ] . Lýðræðissetrið .